text: مأسسة المقاطعة وترابطها مع القضية الفلسطينية
text: #000000
text: مكان التسجيل: بيروت
text: #000002
text: مرحبا واهلا وسهلا فيكن معنا في حلقة جديدة من حلقات راديو مساحة (معرفة نسوية متاحة) اليوم عمنسجّل الحلقة من بيروت ورح يكونو معنا بهيدي الحلقة عايدة وسندس فلسطينيات من لبنان حلقتنا اليوم رح نتابع فيا الحديث عن المقاطعة ورح نركّز من خلالها على فكرة قوننة او مأسسة المقاطعة وعلى ترابط المقاطعة مع القضية الفلسطينية كيف بتحبّو نبدا؟
text: #000003
text: سندس : وقت ما كان انو المقاطعة مقوننة بحسب جامعة الدول العربية اللي هي كيان مبعرف لا تعليق صراحة مش عارفة يعني بس مثلاً جامعة الدول العربية هي نفسا كانت المقاطعة فيا رسمية وكانت الدول مقاطعة لحديت ما بلّشت التسوية العربية ابتداءً من كامب دايفيد الخ...وصارت معاهدات الصلح والسلام وهيك بوقت ما كانت المقاطعة مبلّشة انو مقوننة والدول مقاطعة عالميّاً خسارات اسرائيل بيقولو وصلت ل 90 مليار ماشي واللي هو على الاغلب صحيح يعني عم نحكي خسارات هائلة ازا بعدين لما الدول نفسها دول قوية متل مصر مش دول قوية بس دول كانت محورية بالمقاومة ومحورية بالنضال فاتت بموضوع التسوية العربية وهيك طبعاً باقي الدول بطلت عندها مقاطعة عالمية ولبنان من الدول اللي فيه بعض المواد اللي هي مبهمة جداً واللي هي مش علنية لان هي علنية مفروض تكون بس انو فعلياً بالواقع مش يعني كتير يعني اقل جذر اقل جذرياً من القانون اللي كان موجود بجامعة الدول العربية واللي هو بضحك بس لما رجعت فاتت الشركات وهيك يعني متل ببسي وماكدونالز وهولي مكنش مسموح يفوتو ..فاتو ما كان في فعلياً ردة فعل شعبية على هيدي الدخول لهالشركات او مقاطعة لهي وهي اللي برجع بفكّر في دايماً اللي هو بالنسبة الي كتير مرتبط بالخيال والامل ونحن كيف بنظّم لان لما انا اكون حركة مقاطعة ومتبنية خطاب المقاطعة وعمبحكي بمفاهيم سياسية وهيكي بس آخر النهار انا مش ضامنة انو فعلياً هل لأنا عمبحكي الناس عم بتكون موافقة عليه ؟او هل الناس عم تتبناه ؟ او هل الناس لا ؟ وفي حال لأ ليش ما عم صرّح هيدا الموضوع ؟ليش انا بدي اعمل مساومة بدل ما انا اعطي انو يا جماعة الواقع 1 2 3 هادا الخطاب ما عميمشي هون الو هي الاسباب طب هي الاسباب شو سببها ؟
text: #000004
text: فكلّو بيرجع لمواضيع ما نحكا فيها مواضيع مرتبطة باليسار اجمالاً وخصا باليسار اللبناني و خصا باليسار الفلسطيني اللي بعد عملو قعدة المصارحة تبعن والي هو فعلياً ها اللي عمندفع تمنو نحنا اليوم صراحة انو لمّا انا بدي قول انو والله لان لبنان عدو لاسرائيل نحنا لازم نقاطع بس انو ما بنجيب سيرة فلسطين انو هي واضح شو سببا بينما مثلاً بتطلع حركة مقاطعة بالجزيرة العربية او بالخليج بيقولو انو نحنا ضد لأن فلسطين قضيتنا وفلسطين محورنا وفلسطين كذا واللي هو هون بهيدا السياق problematic لو في انظمة استبدادية اتبنتو ولكن ما بيعني انو انا ما رح اتبنا لان بالنسبة الي فكرة الاستعمار الصهيوني ما اجا ضد فلسطين بس اجا ضد المنطقة بأكملها واللي بيشوف غير هيك بكل صراحة بحس اوقات انو ازا ما قادرين نتخيّل فعلاً قديش نحنا كلنا بخطر واللي هو بيرجع بيأكد على فكرة ازا ما نحنا كلنا كان في هيدي الحركة موجودة عنا وطالعة من عنا مش طول الوقت عمنجرب نفهم شو الحركة العالمية عمتعمل ناختو اللي هني يعطين العافية اكيد بس ازا نحنا هلقد مقسمين بين بعض ازا في ناس بتقول انو نحن بنقاطع عشان هيك وناس بتقول نحنا بنقاطع عشان هيك يعني انا مش فاهمة كيف بقدر اتخيّل انو فعلياً نضال طالع من المنطقة وهلقد اساسي واللي هو دايماً بنرجع بنكرر انو نحن ما بنشوف التحرر لمّا قول نحنا بقصد انو التحرر بس انو انا انو بس حركة فلسطينية لحالها يعني ها بيكون كتير delusional يعني للأسف ياريت يعني واضح انو ياريت ولكن we cant وكمان برجع بتزكر فكرة انو المقاطعة مثلاً العالمية كيف قدرت تبني نوع من النضال الاممي بستعمل اممي بالتحديد اكتر من عالمي لان هي فعلياً انطلقت من هادا المفهوم السياسي انو كيف الحركات تقاطعت مع بعضا يعني مثلاً فكرة انو بالبرازيل استعملو خطاب المقاطعة انو انتو ما فيكن تجيبو وسائل قمع اسرائيلية ضد مظاهراتنا نفس الشي هلق بالهندورس انو مفيكن تجيبو الف جندي يدرب الشرطة تبعنا لان انتو احتلال نفس الشي بأنو هيدول الجمعيات والاشخاص اللي طلعو حكو انو انتو عم تستخدمو آلآت بيستخدما الاحتلال او انتو عم تمولو الاحتلال بنفس الوقت كيف اشتغلت مع حركات عمّالية وطلابية انو فكرةblack lives matter مع مختلف الآراء whatever مبعرف ليش مبعرف ليش العرب بيحكو انو في انو ببرنامجن السياسي المقاطعة جزء منو بس بينما بنجي لهون بنلاقي حركة المقاطعة مع مين بتحكي مع مين ؟ مع فصائل يعني مع مين بتحكي ها ازا حكت ما بيحكو يعني مبفهم ليش هلقد انو
text: #000005
text: سندس : ومتل ما قلتي عايدة انو برجع بأكد على فكرة انو لازم نكون نحنا عم نشتغل كأفراد وجماعات وهيك ومش ضروري نكون مرتبطين بيلي بيعتبرو حالن ممثلين او بيحتكرو الخطاب وها دليل فكرة انو نحنا اليوم قاعدين عم نحكي عن الموضوع على هيدا البودكاست فكرة انو نحنا عمنقدر نخلق تنظيرات وتصورات بتشبهنا لحركة المقاطعة وللنضال نفسو وللفلسطيني يعني
text: #000009
text: لمشاركة المقال على
text: #000011
text: انضموا الى الحديث إلغاء الرد
text: #000012
text: البريد الإلكتروني *
text: #000013
text: الموقع الإلكتروني
text: #000014
text: احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
text: #000015
text: التضامن تسييس الموقعيات. الحلقة الثالثة (3\3)
text: #000016
text: نسعى إلى توفير مساحة عابرة للحدود مركزها المناطق الناطقة باللغة العربية، وإلى دعم الخطابات السياسية النسوية التقاطعية المناهضة للاستعمار. تسعى مجموعتنا إلى المساهمة في بناء حراكات نسوية تقاطعية ملائمة للسياقات المحلية المختلفة والمتعددة في المناطق الناطقة باللغة العربية. ونعتمد في ذلك إنتاج المعرفة بأشكال مختلفة، وتطوير شبكات تضامن عابرة للأوطان مع الحراكات النسوية السياسية في مناطق الجنوب العالمي، بالإضافة إلى التعلم الفاعل والمتبادل من خلال المنهجيات النسوية المعتمدة بيننا.
text: #000018
text: جميع الحقوق محفوظة ل"مساحة: معرفة نسوية متاحة" 2021
text: #000019